Ցույցի ավարտին ՀԱԿ խմբակցության ղեկավար Լևոն Զուրաբյանը հնչեցրեց 4 խմբակցությունների համատեղ հայտարարությունը, որում ասվում էր, թե առաջիկա օրերին պատգամավորները դիմելու են Սահմանադրական դատարան՝ ԱԺ-ում տեղի ունեցած քվեարկության օրինականությունը վիճարկելու համար։ Ընդդիմադիր պատգամավորները շեշտեցին, որ դատարանի հետ հույսեր չեն կապում, ուստի կարևոր է, որ ժողովուրդը առաջիկայում կրկին պատրաստ լինի դուրս գալ փողոց և այդպիսով ճնշում գործադրել դատարանի վրա։